Document ID: /roh_data/filtered/fineweb-2-filterrobots_roh.jsonl.gz/13288

Il Departament federal prevesa da limitar l’augment da premias da cassas da malsauns cun franar il svilup dals custs che van sur l’assicuranza obligatorica. Da principi è la regenza grischuna d'accord cun la direcziun da la proposta. La regenza è dentant da l'avis ch'i manchia la vista generala sur il sistem.
La regenza è da l’avis che quellas mesiras pudessan avair in'influenza nunspetgada sin regulaziuns che valan gia ni sin ulteriurs plans da refurma. In'examinaziun da consequenzas pussaivlas saja perquai exnum necessaria. Plinavant è la regenza da l'avis ch'intginas mesiras èn anc sviluppadas memia pauc bain e che quellas n'hajan lura er betg l'effect giavischà.
RR novitads 10:00